**BREMENSKI GRADSKI SVIRAČI**

Neki čovjek imao magarca.Magarac je puno godina nosio vreće u mlin. Bio je star i gubio je snagu. Nije više bio dobar za rad.Njegov gospodar odluči da ga više neće hraniti. Magarac je to opazio. Odlučio je pobjeći. Krenuo je prema gradu Bremenu. Mislio je da bi tamo mogao postati gradski svirač. Išao je i išao te je naišao na lovačkog psa. Pas je ležao na putu. Bio je zadihan, kao da se umorio od trčanja. Magarac zapita psa: - Hej,zašto tako teško dišeš? Pas odgovori:- Ah! Star sam. Nisam više dobar za lov pa me gospodar htio ubiti. Zato sam pobjegao. Joj,što ću sad! Kako ću se hraniti!? - Znaš što? – reče magarac. - Ja idem u Bremen. Tamo ću postati gradski svirač. Hajde sa mnom pa ćeš i ti biti gradski svirač. Ja sviram gitaru, a ti ćeš svirati bubanj. Pas pristane i oni pođu dalje na put. Nakon nekog vremena naiđu na mačka. Mačak je sjedio pokraj puta. Bio je ljut. - Što je tebi, stari mačak? Zašto si tako ljut? - zapita magarac. Mačak kaže: - Kako ću biti veseo!? Ostario sam, zubi su mi loši. Samo sjedim iza peći i predem, a miševe ne lovim. Zato me gospodarica htjela ugušiti u vodi. Jedva sam pobjegao. Ali što ću sad? Kamo da krenem? - Pođi s nama u Bremen. Ti znaš noćnu glazbu. Mogao bi postati gradski svirač. Mačak pristane i pođe s njima. I tako su tri bjegunca išla dalje na put. Kad su prolazili pokraj nekog dvorišta, vidjeli su pijetla na ogradi. Pijetao je vikao iz sve snage.Što se tako dereš? - upita magarac. – Probit ćeš nam uši.Pijetao odgovori: - Ovo mi je zadnji dan u životu. Zato se derem - dok još mogu. Sutra gazdarici dolaze gosti, a ja ću završiti u loncu.- Ma što to pričaš! Pođi s nama. Mi idemo u Bremen. Bit će ti sigurno bolje nego da si mrtav. Imaš dobar glas. Mi ćemo biti svirači, ti ćeš biti pjevač. Bit će to odlična glazba!Pijetao prihvati prijedlog i njih četvero krenu dalje prema Bremenu.Navečer dođu u neku šumu. Htjeli su tu prenoćiti. Magarac i pas legnu ispod drveta, a mačak i pijetao popnu se na drvo. Pijetao se popeo na vrh stabla. Pogledao je na sve četiri strane i vidio je neko svjetlo. Rekao je svojim prijateljima da je blizu neka kuća.Magarac reče:- Idemo mi tamo. Ovdje nije lijepo za spavanje.Pas je pomislio da bi bilo dobro naći u kući i nešto za jelo.I tako oni pođu prema svjetlu. Dođu do neke kuće. U toj kući bili su razbojnici. Magarac je bio najveći pa je pogledao kroz prozor.- Što vidiš? – upita ga pijetao.- Eh, što vidim?! – kaže magarac. – Vidim stol prepun jela i pića. Oko stola sjede razbojnici i uživaju. Da smo bar mi unutra! - To bi bilo lijepo, baš sam gladan - kaže pijetao. I tako životinje počnu smišljati kako da razbojnike otjeraju iz kuće. Smislili su što će učiniti:magarac stavi prednje noge na prozor, pas mu skoči na leđa,mačak se popne na psa,a pijetao skoči mačku na glavu. Kad su to obavili, počnu sa svojom glazbom:magarac je revao,pas je lajao,mačak mijaukao,a pijetao kukurijekao.Zatim svi uskoče kroz prozor u sobu. Još su razbili i staklo. Bila je velika galama. Razbojnici su se jako preplašili. Mislili su da je neki duh ušao u kuću. Pobjegli su iz kuće u šumu.Tada četiri prijatelja sjednu za stol. Najeli su se tako dobro kao da će četiri tjedna gladovati. Onda ugase svijeću i pođu spavati. Pas legne pokraj vrata, mačak pokraj ognjišta, pijetao sjedne na krovnu gredu, a magarac legne na travu u dvorištu. Bili su jako umorni od dugog puta. Brzo su zaspali.Prošla je ponoć. Razbojnici su iz šume vidjeli da u kući više nema svjetla. Sve je bilo mirno. Glavni razbojnik kaže: - Nismo se trebali ovako preplašiti. On pošalje jednoga razbojnika da pregleda kuću.Razbojnik uđe u kuću. Sve je bilo mirno. Upalio je svijeću. Vidio je crvene mačkove oči. Mislio je da je to žar na ognjištu. Htio je pojačati vatru. Zapalio je šibicu i primaknuo ju je mačkovim očima. To se nije nimalo svidjelo mačku. Skočio je razbojniku u lice i počeo ga grebati. Razbojnik se preplaši i potrči prema stražnjim vratima. Ali pas, koji je ležao pokraj vrata, skoči i ugrize razbojnika za nogu. Preplašeni razbojnik potrči kroz dvorište. Kad je naišao na magarca, magarac ga snažno udari stražnjom nogom. A pijetao, koji je bio na krovu, iz svega glasa vikne: - Kukuriku - kukuriku! Razbojnik je bježao što je brže mogao. Kad se vratio drugim razbojnicima, rekao je: - Uh, u kući je neka strašna vještica – grebala me dugim noktima. Pokraj vrata stoji čovjek s nožem – ubo me u nogu.U dvorištu je crno čudovište – napalo me batinom. Na krovu sjedi sudac i viče: - Dovedite mi lopova! – Dovedite mi lopova!Jedva sam pobjegao. Od tada se razbojnici više nisu usudili vratiti u kuću. A bremenskim sviračima u kući se svidjelo pa su ostali u njoj živjeti.

PITANJA ZA RAZUMIJEVANJE

1. Zašto su životinje otišle od kuće?
2. Gdje su našli novi dom?
3. Kako su to postigli?

Ime i prezime učenika: